# Archaikum

### Z Wikipédie

Prekambrické stromatolity formácie Siyeh Formation (Glacier National Park - Montana, USA).

Archaikum alebo prahory alebo archea je eón dejín Zeme, v časovom poradí druhý po hadaiku, po ňom nasledovali prvohory. Časový interval archaika je 3,8 - 2,5 mld. rokov. Pojem archaikum prvýkrát zaviedol J. D. Dana v roku 1872.

## [úprava] Rozdelenie

Archaikum sa delí na tieto geologické éry:

- Neoarchaikum
- Mezoarchaikum
- Paleoarchaikum
- Eoarchaikum

## [úprava] Geologický vývoj

Začiatok archaika je poznamenaný veľkou vulkanickou aktivitou (omnoho vyššou ako dnes). Začali sa vytvárať zárodky budúcich kontinentov - protokontinenty. Počas vývoja nikdy nedosiahli väčšiu veľkosť, nakoľko boli rýchlo rozlámané na viacero platní roztaveným plášťovým materiálom stúpajúcim z horúcich škvŕn a tektonickými pohybmi transformných zlomov. Atmosféra v tom čase obsahovala omnoho menej kyslíka ako v súčasnosti, ale pomer sa začal časom zvyšovať.

Horniny archaika sa vyskytujú v prekambrických štítoch - najstarších častiach povrchu Zeme (Grónsky štít, Kanadský štít, Škandinávsky štít, Austrálsky štít, Africký štít a Sibírsky štít). Sú to najčastejšie vysoko metamorfované derivované z hornín ostrovných oblúkov a nízkometamorfované horniny hlbokomorských sedimentov zaoblúkových bazénov, príp. pieskovce a zelené bridlice.

## [úprava] Vývoj života

Z archaika pochádzajú početné nálezy stromatolitov, vzniknutých biologickou aktivitou primitívnych organizmov (siníc). Najstaršia známa fosília pochádza z Austrálie a jej vek je stanovený na niekoľko sto miliónov rokov po začiatku archaika. Život bol pravdepodobne rozšírený v celom období, ale boli to len jednoduché, jednobunkové organizmy bez jadra - prokaryoty, príp. eukaryoty sa mohli začať vyvíjať, ale nezachovali sa po nich fosílne nálezy.

## [úprava] Pozri aj

- Chronostratigrafická tabuľka
- Prekambrium

## [úprava] Externé odkazy

- databáza GeoWhen

Eón (mil. rokov)
Hadaikum (4570-3800) | Archaikum (3800-2500) | Proterozoikum (2500-542) | Fanerozoikum (542-dnešok)

Archaikum (3800-2500 mil. rokov)
Eoarchaikum (3800-3600) | Paleoarchaikum (3600-3200) | Mezoarchaikum (3200-2800) | Neoarchaikum (2800-2500)

Zdroj: "http://sk.wikipedia.org../../../a/r/c/Archaikum.html"

Kategória: Archaikum

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Brezhoneg
- Català
- Česky
- Dansk
- Deutsch
- Ελληνικά
- English
- Esperanto
- Eesti
- Suomi
- Français
- עברית
- Magyar
- Bahasa Indonesia
- Italiano
- 日本語
- Қазақша
- Lietuvių
- Nederlands
- ‪Norsk (bokmål)‬
- Polski
- Português
- Srpskohrvatski / Српскохрватски
- Svenska
- Türkçe
- Українська
- Tiếng Việt
- 中文